Λάρνακα, 17/01/2025

**Η Lidl Κύπρου προσφέρει 108.307,80€** **στον Αντικαρκινικό Σύνδεσμο Κύπρου ενισχύοντας για ακόμα μία χρονιά το σπουδαίο έργο του**

**Η εταιρεία για 12η συνεχή χρονιά παραμένει έμπρακτα σταθερός αρωγός του πολύτιμου έργου του Συνδέσμου, ενισχύοντας έμπρακτα πρωτοβουλίες που προάγουν τη φροντίδα, τον σεβασμό στην αξιοπρέπεια και την ποιότητα ζωής των ατόμων με εμπειρία καρκίνου.**

Η **Lidl Κύπρου**, παραμένοντας πιστή στις διαχρονικές εταιρικές της αξίες στηρίζει και ενισχύει σταθερά το σημαντικό φιλανθρωπικό έργο του Αντικαρκινικού Συνδέσμου Κύπρου. Στο πλαίσιο αυτό, **η εταιρεία παρέδωσε στον Σύνδεσμο επιταγή συνολικής αξίας 108.307,80€,** κατά τη διάρκεια δημοσιογραφικής διάσκεψης που πραγματοποιήθηκε την Πέμπτη, 16 Ιανουαρίου 2024, στα γραφεία του Συνδέσμου στη Λευκωσία. Το ποσό αυτό θα διατεθεί για τη στήριξη του **Επισιτιστικού Προγράμματος του Κέντρου Ανακουφιστικής Φροντίδας «Αροδαφνούσα»** και **τη δημιουργία ενός χώρου ξεκούρασης** για τους επισκέπτες του Κέντρου.

Το εν λόγω χρηματικό ποσό συγκεντρώθηκε με την πολύτιμη συμβολή του κοινού στην ενέργεια της Lidl Κύπρου με τίτλο **«Δίνουμε μεγάλη χαρά με μία μόνο μικρή κίνηση»** κατά την οποία από τις 16 Δεκεμβρίου μέχρι τις 29 Δεκεμβρίου 2024, **με κάθε σκανάρισμα της ψηφιακής κάρτας Lidl Plus, η εταιρεία προσέφερε €0,60 στον Αντικαρκινικό Σύνδεσμο Κύπρου**. Συγκεκριμένα, κατά το διάστημα αυτό, πραγματοποιήθηκαν συνολικά 180.513 σκαναρίσματα από τα οποία συγκεντρώθηκε συνολικά το ποσό των 108.307,80€.

Αξίζει να σημειωθεί ότι η Lidl Κύπρου, πέρα από αυτή την ενέργεια, πραγματοποίησε ποικίλες δράσεις και ενέργειες συγκέντρωσης πόρων για την ενίσχυση του Αντικαρκινικού Συνδέσμου Κύπρου. Η εταιρεία, για πάνω από μία δεκαετία, **παραμένει ενεργά στο πλευρό των ατόμων με εμπειρία** **καρκίνου** μέσω του Αντικαρκινικού Συνδέσμου Κύπρου με **συνολική συνεισφορά που ξεπερνά το 1εκ.€**.

Η Lidl Κύπρου, εδώ και σχεδόν 15 χρόνια, στέκεται σταθερά δίπλα στην κυπριακή κοινωνία και στα μέλη της με συνέπεια και υπευθυνότητα, αποδεικνύοντας τη συνεχή αφοσίωσή της στην κοινωνική προσφορά, στηρίζοντας Οργανισμούς και ενέργειες που ενισχύουν το όραμά της για ένα καλύτερο αύριο για όλους.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)